615.100

Ordinaziun davart l'emissiun da documents d'identitad per burgaisas svizras e burgais svizzers

dals 09-02-2010 (versiun dals 01-01-2016)

en execuziun da la legislaziun federala davart ils documents d'identitad1)

relaschada da la regenza ils 9 da favrer 2010

Autoritad emettenta

Art.  1 * 1 L'autoritad emettenta en il senn da la legislaziun federala davart ils documents d'identitad2) è l'uffizi da migraziun e da dretg civil.

Polizia locala, avis da perdita

Art.  2 1 Polizia locala en il senn da la legislaziun federala davart ils documents d'identitad da   las   burgaisas   e   dals   burgais   svizzers3)  per   retschaiver   in   avis   d'avair   pers   in document d'identitad è la polizia chantunala dal Grischun.

Passaports provisorics

Art.  3 1 L'uffizi da migraziun e da dretg civil emetta sin dumonda passaports provisorics durant las uras d'avertura ordinarias en il center da documents d'identitad a Cuira. * 2 En   ils   centers   regiunals   da   documents   d'identitad   na   vegnan   emess   nagins passaports provisorics.

Dumonda

Art.  4 1 Tut ils geners da dumondas ch'èn previs dal dretg federal èn admess.

2 I   n'è   betg   admess   da   duvrar   fotografias   digitalas   fatgas   ordaifer   ils   centers   da documents d'identitad.

1) CS 143.1 2) CS 143.1 3) CS 143.1 * tabellas da las modificaziuns a la fin dal relasch

1

615.100

Dumonda extrachantunala

Art.  5 * 1 Burgaisas svizras e burgais svizzers cun domicil en la regiun Moesa han il dretg da retrair ils passaports e da laschar registrar las datas biometricas en il chantun Tessin.

L'uffizi da migraziun e da dretg civil è autorisà da far las cunvegnas necessarias. *

Obligaziun da las vischnancas da dar infurmaziuns

Art.  6 * 1 Las vischnancas ston dar a l'uffizi da migraziun e da dretg civil gratuitamain las infurmaziuns   davart   datas   persunalas   dals   registers   d'abitantas   e   d'abitants   ch'èn necessarias per emetter ils documents d'identitad.

(...) Cartas d'identitad *

Art.  7 1 Las cartas d'identitad pon vegnir retratgas tar las vischnancas u directamain tar ils centers chantunals da documents d'identitad. * 2 … * 3 … *

Repartiziun da las taxas per las cartas d'identitad

Art.  8 1 Las   taxas   ordinarias   per   las   cartas   d'identitad   che   tutgan   al   chantun   vegnan repartidas tranter las autoritads petentas e las autoritads emettentas en tala moda che las autoritads petentas survegnan 25 pertschient da la part da las taxas.

2 La facturaziun da l'uffizi da migraziun e da dretg civil a las autoritads petentas vegn fatga per regla ina giada il mais. *

Custs extraordinaris en cas da dumondas tras las vischnancas

Art.  9 1 En cas ch'igl èn vegnids inoltrads formulars da dumonda per cartas d'identitad che n'èn betg emplenids tenor las directivas da la confederaziun, po l'uffizi da migraziun e da dretg civil metter a quint a las autoritads petentas ina pauschala da spesas da 20 francs. * 2 Quests   custs   na   dastga   l'autoritad   petenta   betg   adossar   vinavant   a   las   persunas petentas.

Entrada en vigur

Art.  10 1 Questa ordinaziun entra en vigur il 1. da mars 2010, il medem mument sco la legislaziun federala davart ils documents d'identitad revedida.

2 Per quest termin vegn abolida l'ordinaziun davart l'emissiun d'attests d'identitad per burgaisas svizras e burgais svizzers dals 25 da november 20024).

4) CUL 2002, FUC 2002, 3867

2

615.100

Tabella da las modificaziuns - tenor conclus

Conclus 09-02-2010 27-03-2012 27-03-2012 27-03-2012 27-03-2012 25-09-2012 25-09-2012 25-09-2012 25-09-2012 25-09-2012 25-09-2012 23-06-2015

Entrada en vigur 01-03-2010 29-03-2012 29-03-2012 29-03-2012 29-03-2012 01-11-2012 01-11-2012 01-11-2012 01-11-2012 01-11-2012 01-11-2012 01-01-2016

Element relasch Art. 7 Art. 7 al. 1 Art. 7 al. 2 Art. 7 al. 3 Art. 1 Art. 3 al. 1 Art. 5 Art. 6 Art. 8 al. 2 Art. 9 al. 1 Art. 5 al. 1

Modificaziun emprima versiun midada dal titel midada aboliziun aboliziun revisiun totala midada revisiun totala revisiun totala midada midada midada

Publicaziun en la CUL - - - - - - - - - - - 2015-019

3

615.100

Tabella da las modificaziuns - tenor element

Element relasch Art. 1 Art. 3 al. 1 Art. 5 Art. 5 al. 1 Art. 6 Art. 7 Art. 7 al. 1 Art. 7 al. 2 Art. 7 al. 3 Art. 8 al. 2 Art. 9 al. 1

Conclus 09-02-2010 25-09-2012 25-09-2012 25-09-2012 23-06-2015 25-09-2012 27-03-2012 27-03-2012 27-03-2012 27-03-2012 25-09-2012 25-09-2012

Entrada en vigur 01-03-2010 01-11-2012 01-11-2012 01-11-2012 01-01-2016 01-11-2012 29-03-2012 29-03-2012 29-03-2012 29-03-2012 01-11-2012 01-11-2012

Modificaziun emprima versiun revisiun totala midada revisiun totala midada revisiun totala midada dal titel midada aboliziun aboliziun midada midada

Publicaziun en la CUL - - - - 2015-019 - - - - - - 
4